open-index/open-wikipedia-markdown huggingface dataset:
பேளூர், கர்நாடகம்

**பேளூர்** (கன்னடம்: ಬೇಲೂರು, தமிழ்: வேளூர்) என்பது இந்தியாவின் கர்நாடக மாநிலத்திலுள்ள ஒரு முக்கியமான சுற்றுலாத் தலமாகும். இது பண்டைக்காலத்தில் போசளர்களின் தலைநகரமாக விளங்கியது. இது கர்நாடகத்தின் ஹாசன் மாவட்டத்தில் அமைந்துள்ளது. இந்நகரம் *வேளாபுரி* என்றழைக்கப்பட்டதாக கல்வெட்டுக்கள் கூறுகின்றன. பேளூரில் உள்ள சென்னகேசவர் கோவில் மிகவும் புகழ் பெற்றது ஆகும். இது போசளர் கட்டிடக்கலைக்கும் சிற்பக்கலைக்கும் சான்றாக விளங்குகிறது.

கோவிலுனுள்ளே ஒரு குளமும் அமைந்துள்ளது. கோவிலுக்கு உள்ளே உள்ள மோகினி சிற்பம், துவார பாலகர்கள், மற்றும் தொங்கும் தூண் ஆகியன மிகவும் புகழ் வாய்ந்தவை ஆகும்.

## மேலும் பார்க்க
* சென்னகேசவர் கோயில், பேளூர்
* போசளர் கட்டிடக்கலை
* ஹளேபீடு

## வெளி இணைப்புகள்
நிழற்படங்கள்

## மேற்கோள்கள்


பகுப்பு:இந்துக் கோயில் கட்டிடக்கலை
பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கர்நாடகத்தில் சுற்றுலாத் துறை
பகுப்பு:ஹாசன் மாவட்டம்
ஹளேபீடு

thumb|300px|ஹளேபீடுவில் உள்ள போசாளேஸ்வரர் கோயில்

**ஹளேபீடு** (தமிழில் பழைய வீடு) என்பது இந்தியாவின் கர்நாடக மாநிலத்திலுள்ள ஒரு முக்கியமான சுற்றுலாத் தலமாகும். இது பண்டைக்காலத்தில் போசளர்களின் கட்டிடக்கலைக்குச் சான்றாக விளங்கியது. இது கர்நாடகத்தின் ஹாசன் மாவட்டத்தில் அமைந்துள்ளது. இந்நகரம் *துவார சமுத்திரம்* எனவும் *தோர சமுத்திரம்* என்றழைக்கப்பட்டது. மாலிக் கபூர் என்பவனால் இருமுறை தாக்கப்பட்டதால் இந்நகரம் கைவிடப்பட்டது. அதனால் இந்நகரத்துக்கு *ஹளேபீடு* அல்லது *பழைய வீடு* என பின்னர் பெயர் பெற்றது. இங்கு உள்ள போசாளேஸ்வரர் ஆலயம் மிகவும் புகழ் பெற்றது.

இது ஒரு இரட்டைக்கோவிலாகும். இவை இரண்டும் சிவன் கோவில்கள் ஆகையால் இவற்றின் முன்புறம் ஒரே கல்லால் ஆன நந்திகள் உள்ளன. இவை ஏறத்தாழ 8 அடி உயரம் கொண்டவை. இக்கோவில்களின் பீடமானது நட்சத்திர வடிவில் உள்ளது. இக்கோவில்கள் இரண்டும் பண்டைக்காலத்தில் வேறு மன்னரால் தாக்கப்பட்டதாக கூறப்படுகிறது. எனவே இவையிரண்டும் முற்றுப்பெறாத நிலையில் உள்ளன.

கோவிலுக்கு அருகில் அகழ்வாராய்ச்சி அருங்காட்சியகம் ஒன்றும் அமைந்துள்ளது.

## படக்காட்சியகம்

File:Halebid3.JPG|பரமன், சிவன், விண்ணன் சிற்பங்கள்
Image:Nandi Halebeedu.JPG|கேதாரேஸ்வரர் கோயில், நந்தி சிற்பம், ஹளபீடு
Image:Ganesha Halebeedu.JPG|கணபதி சிற்பம், கேதாரேஸ்வர் கோயில் 
Image:Vishnu Halebeedu.JPG|விண்ணன் சிற்பம் 
Image:Arjuna_Halebidu.jpg|அருச்சுனன் சிற்பம்


## மேலும் பார்க்க
* போசளர் கட்டிடக்கலை
* பேளூர்

## மேற்கோள்கள்


பகுப்பு:இந்துக் கோயில் கட்டிடக்கலை
பகுப்பு:இந்திய இந்துக் கோயில்கள்
பகுப்பு:கர்நாடகாவில் உள்ள இந்துக் கோயில்கள்
பகுப்பு:கர்நாடகாவில் உள்ள கோயில்கள்
பகுப்பு:கர்நாடகாவில் உள்ள சிவன் கோயில்கள்
பகுப்பு:கர்நாடகம்
பகுப்பு:இந்தியக் கட்டிடக்கலை
பகுப்பு:இந்தியத் தொல்லியற்களங்கள்
பகுப்பு:போசளர் கட்டிடக்கலை
பகுப்பு:பன்னிரண்டாம் நூற்றாண்டு இந்துக் கோயில்கள்
விண்டோசு 2000

**வின்டோசு 2000** ஆனது **Win2K** மற்றும் **W2K** என்றும் அழைக்கப்படுகிறது.இதுவே தமிழில் யுனிக்கோட் முறையில் முதன் முதலாகத் தமிழை உள்ளீடு செய்ய உதவிசெய்த இயங்குதளமாகும்.
### வரலாற்றுப் பின்னணி
இது வின்டோஸ் NT பரம்பரையில் வந்த இயங்குதளமாகும். வின்டோஸ் 98 இலகுத்தன்மையையும் வின்டோஸ் NT இன் பாதுக்காப்புத் தன்மையையும் கொண்ட இயங்குதளம் 2000ஆம் ஆண்டு பெப்ரவரி 17ஆம் தேதி பொது மக்களிற்கு வெளியிடப்பட்டது. முதன் முதலாக மைக்குறோசொவற் Active Directory என்னும் Novell நிறுவனத்தின் NDS (Novell Directory Serive) இதற்குப் போட்டியாக அறிமுகம் செய்து அக்காலத்தில் கொடிகட்டிப் பறந்த Novell ஐ வெற்றிகொண்டது. இன்று வின்டோஸ் இதற்குப் போட்டியாக லினக்ஸ் விளங்குகிறது.வின்டோஸ் இதன் பின்னர் சேவிஸ்பக் (Service Pack) என்ற இயங்கு தளமேம்பாட்டிலும் ஓர் இயங்கு தளத்தை நிறுவமுன்னரே இயங்குதள மேம்பாட்டை இயங்குதளத்தில் உட்புகுத்தும் Slipstream என்னும் புரட்சிரகரமான முறையை அறிமுகப்படுத்தினர். இதன் மூலம் இயங்குதளம் மிகவும் சிறப்பாக நிதானமாக இயங்கியது. சேவிஸ்பக் 4 இலிருந்து ஜாவா Virtual Machine உள்ளடக்கப்படவில்லை.

### பதிப்புக்கள்
* வின்டோஸ் 2000 Professional
* வின்டோஸ் 2000 Server
* வின்டோஸ் 2000 Advance Server
* வின்டோஸ் 2000 Data Center

### வெளியிணைப்பு

பகுப்பு:விண்டோசு இயக்கு தளங்கள்
பகுப்பு:தனியுடைமை இயக்கு தளங்கள்
இலங்கையின் தேசிய சின்னங்கள்

**இலங்கையின் தேசிய சின்னங்கள்** பின்வருமாறு
தேசிய மலர்         அல்லி     தேசிய  மிருகம்  மர அணில்      தேசிய  உணவு  நெல்லரிசி சோறு    தேசிய  பறவை  காட்டுக்கோழி    தேசிய  மரம்    நாகமரம் தேசிய விலங்கு மர அணில்

## தேசிய சின்னங்கள்

## உத்தியோக பூர்வமற்றது

## இவற்றையும் பார்க்க
* தமிழீழ தேசிய சின்னங்கள்

## மேற்கோள்கள்

## வெளி இணைப்பு
*Information and Communication Technology Agency of Sri Lanka 

பகுப்பு:இலங்கையின் தேசிய சின்னங்கள்
சனவரி

**சனவரி** (*January*, **ஜனவரி** அல்லது **யனவரி**) கிரெகொரியின் நாட்காட்டியின் முதல் மாதமாகும். பொதுவாக இம்மாதம் தமிழ் மாதமாகிய மார்கழியின் மத்தியில் துவங்கி தை மாதத்தின் மத்தியில் முடியும். சனவரி மாதம் 31 நாட்களைக் கொண்டது. சராசரியாக, வடக்கு அரைக்கோளத்தின் பெரும்பகுதியில் (குளிர்காலத்தின் இரண்டாவது மாதம்) ஆண்டின் மிகவும் குளிரான மாதமாகவும், தெற்கு அரைக்கோளத்தின் பெரும்பகுதியில் (கோடையின் இரண்டாவது மாதம்) ஆண்டின் மிகவும் வெப்பமான மாதமாகவும் இது உள்ளது. தெற்கு அரைக்கோளத்தில், சனவரி மாதம் வடக்கு அரைக்கோளத்தில் சூலை மாதத்திற்குச் சமமான பருவகாலமாகும்.

## வரலாறு
உரோமானியப் புராணங்களில் தொடக்கங்களினதும் மாற்றங்களினதும் கடவுளான சானசு என்பவரின் பெயரால் சனவரி (இலத்தீன் மொழியில், இயனுவாரியசு) எனப் பெயரிடப்பட்டது.

## நிகழ்வுகள்
* 7: முதலாவது அமெரிக்க அரசுத்தலைவர் தேர்தல் (1979)
* 10: ஐக்கிய நாடுகள் அவை முதன் முதலில் கூடியது. (இலண்டன், 1946)

## சிறப்பு நாட்கள்
* சனவரி 1 - ஆங்கிலப் புத்தாண்டு
* சனவரி 7 - கிறித்துமசு (மரபுவழி)
* சனவரி 12 - சுவாமி விவேகானந்தர் பிறந்தநாள்
* சனவரி 26 - ஆத்திரேலியா நாள், இந்தியக் குடியரசு நாள்
* சனவரி 30 - மகாத்துமா காந்தி நினைவு நாள்
* சனவரி 30 - உலக தொழுநோய் ஒழிப்பு நாள்
* தைப்பொங்கல்
* தமிழ்ப் புத்தாண்டு

## மேற்கோள்கள்

பகுப்பு:மாதங்கள்
போசளர் கட்டிடக்கலை

right|thumb|250px|சோமநாதபுரத்தில் உள்ள ஹோய்சாலப் பாணிக் கோயிலொன்றின் தோற்றம்.
**போசளர் கட்டிடக்கலை கட்டிடக்கலை** போசளர்களின் கற்கோவில் கட்டிடக்கலையாகும். இது இன்றைய இந்தியாவின் கர்நாடக மாநிலத்தில் பொ.ஊ. 11 ஆம் நூற்றாண்டுக்கும், பொ.ஊ. 14 ஆம் நூற்றாண்டுக்கும் இடையில் நிலவிய போசளப் பேரரசுக் காலத்தில் வளர்ச்சியடைந்தது. இப்பாணியைச் சேர்ந்த கோவில்கள் நுண்ணிய வேலைப்பாடுகளுக்கு ஏற்ற மிக மென்மையான சோப்புக்கற்களால் கட்டப்பட்டுள்ளன. போசளர் கட்டிடக்கலையின் மாட்சியை பேலூர், ஹளபீடு, மற்றும் சோமநாதபுரம் ஆகிய ஊர்களில் காணலாம். இப்பாணியைச் சார்ந்த கட்டிடங்களுள் பேலூரில் உள்ள சென்னகேசவர் கோயில், ஹளபீட்டில் உள்ள ஹோய்சாலேஸ்வரர் கோயில், சோமநாதபுரத்தில் உள்ள கேசவர் கோயில் என்பன குறிப்பிடத்தக்கவை. இவற்றைவிட போசளர் கட்டிடக்கலையின் பிற எடுத்துக்காட்டுகளை பேளவாடி, அம்ருதபுரம், ஹோசஹோளலு, நுக்கஹள்ளி ஆகிய இடங்களிலுள்ள கோயில்களிற் காணலாம். ஹோய்சாலக் கட்டிடக்கலையில், இந்திய-ஆரியக் கட்டிடக்கலையின் தாக்கம் மிகக் குறைந்த அளவிலேயே காணப்படுகின்றது. எனினும் திராவிடக் கட்டிடக்கலையின் தாக்கம் இதில் குறிப்பிடத் தக்க அளவில் உள்ளது.

போசளப் பேரரசுக் காலத்திய சமூக, பண்பாடு மற்றும் அரசியல் நிகழ்வுகள், தீவிரமான கோவிற் கட்டிடப் பணிகளுக்குக் காரணமாக அமைந்தன. கர்நாடகக் கோயிற் கட்டிடக்கலை மரபில் ஏற்பட்ட மாற்றங்கள் அக்காலத்தில் வைணவ மற்றும் வீரசைவத் தத்துவங்களைச் சார்ந்த சமயங்களின் வளர்ச்சியைப் பிரதிபலித்தன எனலாம். அதே நேரத்தில் ஹோய்சாலப் பேரசின் படை பலத்தின் வெளிப்பாடாகவும் இது அமைந்தது. அவர்களை முன்னர் அடக்கி வைத்திருந்த மேலைச் சாளுக்கியரைக் கலைத்துறையிலும் வெல்லவேண்டும் என்ற விருப்பும் இதற்கு ஒரு காரணமாகும். பொ.ஊ. 12 ஆம் நூற்றாண்டின் நடுப்பகுதியில், ஹோய்சாலர் மேலைச் சாளுக்கியரின் பிடியிலிருந்து விடுபடமுன்னர், அப்பகுதியின் கட்டிடக்கலையில் மேலைச் சாளுக்கியக் கட்டிடக்கலையின் தாக்கம் பெருமளவில் காணப்பட்டது. பிற்காலக் கோயில்களில், சாளுக்கியக் கலையின் சில அம்சங்கள் தொடர்ந்து இருந்தாலும், போசள மரபுக்குச் சிறப்பியல்பான பல அலங்காரங்களும், கூறுகளும் காணப்படுகின்றன. இன்றைய கர்நாடகத்தில் இக்காலத்தைச் சேர்ந்த ஹோய்சாலப் பாணிக் கோயில்கள் நூற்றுக்கும் மேல் காணப்படுகின்றன. இவற்றுட் பெரும்பாலானவை போசள மன்னர்களின் தாயகமான மலைநாடு பகுதியிலேயே உள்ளன.

## இதனையும் காணக
* நாகரா கோயில் கட்டிடக்கலை
* திராவிடக் கட்டிடக்கலை
* இந்துக் கோயில் கட்டிடக்கலை
* இந்தியக் கட்டிடக்கலை

## பிற இணைப்புகள்
போசளர் வரலாறு

## மேற்கோள்கள்

பகுப்பு:இந்துக் கோயில் கட்டிடக்கலை
பகுப்பு:போசளர் மரபு
பகுப்பு:இந்து சமயக் கோயில் வகைகள்
ஏப்ரல்

**ஏப்ரல்** அல்லது **ஏப்பிரல்** (*April*,  ) கிரெகொரியின் நாட்காட்டியின் நான்காவது மாதமாகும். 30 நாள்களைக் கொண்ட நான்கு மாதங்களில் ஏப்ரலும் ஒன்றாகும்.

ஏப்ரல் மாதம் வடக்கு அரைக்கோளத்தில் இளவேனிற்காலத்திலும், தெற்கு அரைக்கோளப் பகுதிகளில் இலையுதிர்காலத்திலும் வருகிறது.

## பெயர்க் காரணம்
ரோமானிய நம்பிக்கைகளின் படி ஏப்ரல் மாதம் வீனசு தேவதையின் மாதமாகக் கருதப்படுகிறது. கிரேக்கர்கள் வீனசை 'அஃப்ரோடைட்' என்றே அழைக்கின்றனர். அதன்படி வீனசு தேவதையின் மாதம் எனப் பொருள் தரும் "அப்லோரிசு" என்ற சொல்லே ஏப்ரல் மாதத்திற்கு வழங்கப்பட்டது எனக் கூறுவர்.

ஏப்ரல் மாதம் பண்டைய உரோமை நாட்காட்டியில் ஆண்டின் இரண்டாவது மாதமாக இருந்தது. கிமு 700 ஆம் ஆண்டு வாக்கில் நூமா பொம்பிலியசு என்ற மன்னன் சனவரி, பெப்ரவரி மாதங்களை சேர்த்தார். கிமு 450 ஆம் ஆண்டளவில் ஏப்ரல் மாதம் ஆண்டின் நான்காவது மாதமாக ஆனது. அம்மாதத்திற்கு அப்போது 29 நாட்களே கொடுக்கப்பட்டன. கிமு 40களின் நடுப்பகுதியில் யூலியசு சீசர் நார்காட்டியை சீர்ப்படுத்தும் போது இதற்கு 30ஆம் நாள் சேர்க்கப்பட்டது. இதன் போதே யூலியன் நாட்காட்டி அறிமுகப்படுத்தப்பட்டது.

**சித்திரைப் புத்தாண்டு** என அழைக்கப்படும் தமிழ்ப் புத்தாண்டு ஏப்ரல் மாதத்தில் கொண்டாடப்படுகிறது.

## ஏப்ரல் நிகழ்வுகள்
*பாசுகா (எபிரேய நாட்காட்டி)  – ஏப்ரல் 23-30
*மர நாள் – அமெரிக்காவின் சில மாநிலங்களில் கடைசி வெள்ளிக்கிழமை
*ஏப்ரல் முட்டாள்கள் நாள் – ஏப்ரல் 1
* விடுதலை நாள் (கினி) - 3 ஏப்ரல்
* விடுதலை நாள் (செனிகல்) - 4 ஏப்ரல்
*மர நாள் (கொரியா) – ஏப்ரல் 5
*பாசுகா - யூதத் திருநாள்
*உலக சுகாதார நாள் – ஏப்ரல் 7
*புத்தரின் பிறந்தநாள் – பாரம்பரிய நாள் – ஏப்ரல் 8
*தாய்லாந்தின் புத்தாண்டு - ஏப்ரல் 13
*புத்தாணு - லாவோசு ஏப்ரல் 13
*பர்மியப் புத்தாண்டு - ஏப்ரல் 13
*கம்போடியப் புத்தாண்டு, – ஏப்ரல் 13
*ஏப்ரல் 14 - தமிழ்ப் புத்தாண்டு
*நாட்டுப்பற்றாளர்களின் நாள் – ஏப்ரல் 21
*புவி நாள் – ஏப்ரல் 22
*அன்சாக் நாள், (ஆத்திரேலியா, நியூசிலாந்து) ஏப்ரல் 25
*குழந்தைகள் நாள் (மெக்சிக்கோ), ஏப்ரல் 30
*ஆசிரியர் நாள் (பரகுவை), ஏப்ரல் 30

## மேற்கோள்கள்

;மூலம்:
* 

## வெளி இணைப்புகள்

* http://www.arborday.org/

04
மே

**மே** கிரெகொரியின் நாட்காட்டியின் ஐந்தாவது மாதமாகும். கிரேக்கக் கடவுளான 'மாயியா' என்ற பெயரே 'மே' மாதத்திற்கு வழங்கப்பட்டுள்ளது.

இம்மாதம் 31 நாள்களைப் பெற்றுள்ளது.

உழைப்பாளர் தினம் மே 1ஆம் நாள் கொண்டாடப்படுவது குறிப்பிடத்தக்கது.

அமெரிக்கா, மெக்சிக்கோவில் மே 5ம் நாள் சிங்க்கோ டே மாயோ கொண்டாடப்படுகிறது.

பகுப்பு:மாதங்கள்
சூலை

**சூலை** (*July*) என்பது யூலியன், கிரெகொரியின் நாட்காட்டிகளில் ஆண்டின் ஏழாவது மாதமும், 31 நாட்கள் நீளமுள்ள ஏழு மாதங்களி;ல் நான்காவது மாதமும் ஆகும். உரோமைப் பேரரசின் இராணுவத் தளபதி கிமு 44 இல் பிறந்த நினைவாக இம்மாதத்திற்கு இப்பெயர் உரோமையின் மேலவையால் பெயரிடப்பட்டது. அதற்கு முன்னர் இம்மாதம் "குவிண்டிலிசு" (*Quintilis*) எனப்பட்டது. இது மார்ச்சில் தொடங்கிய நாட்காட்டியின் ஐந்தாவது மாதம் ஆகும்.

இது சராசரியாக வடக்கு அரைக்கோளத்தின் பெரும்பாலான பகுதிகளில் வெப்பமான மாதமும், கோடையின் இரண்டாவது மாதமுமாகும். தெற்கு அரைக்கோளத்தின் பெரும்பாலான பகுதிகளில் இது குளிர்ந்த மாதமும், குளிர்காலத்தின் இரண்டாவது மாதமுமாகும். ஆண்டின் இரண்டாம் பாதி சூலையில் தொடங்குகிறது. தெற்கு அரைக்கோளத்தில், சூலை என்பது வடக்கு அரைக்கோளத்தில் சனவரி மாதத்திற்கு சமமான பருவமாகும்.

## சூலை சின்னங்கள்

*சூலையின் பிறப்புக்கல் மாணிக்கம் ஆகும், இது மனநிறைவைக் குறிக்கிறது.

*இதன் பிறப்பு மலர்கள் இலார்க்சுபர் அல்லது நீர் அல்லி ஆகும்.
*சூலையின் இராசி கடகமும் (சூலை 22 வரை), சிம்மமும் (சூலை 23 முதல்) ஆகும்.

## சூலை மாத நிகழ்வுகள்
* சூலை 2, 1972 – இந்தியா-பாகித்தான் சிம்லா ஒப்பந்தம் கையெழுத்தானது.
* சூலை 14, 1789 – பிரெஞ்சுப் புரட்சி முடிந்து பிரான்சு குடியரசு நாடானது.
* சூலை 18, 1947 – இங்கிலாந்து நாடாளுமன்றத்தில் இந்திய விடுதலைச் சட்டத்திற்கு ஒப்புதல் கிடைத்தது.
* சூலை 15, 1955 – பாரத ரத்னா விருது முதன்முதலாக சவகர்லால் நேருக்கு வழங்கப்பட்டது.
* சூலை 17, 1897 – மார்க்கோனி தந்திக் குறியீடுகளை வானொலி அலைகள் மூலம் அனுப்பினார்.
* சூலை 17, 1996 – தமிழ்நாட்டின் தலைநகர் மதராசு என்பது சென்னை எனப்பெயர் மாற்றம் பெற்றது.
* சூலை 20, 1976 – அமெரிக்காவின் வைக்கிங் 1 விண்கலம் செவ்வாயில் தரையிறங்கிய முதலாவது விண்கலம் ஆகும்.
* சூலை 21, 1960 – உலகின் முதல்  பெண் பிரதமராக இலங்கையில் சிறிமா பண்டாரநாயக்கா பதவியேற்றார். 
* சூலை 20, 1969 – அமெரிக்க விண்வெளி வீரர் நீல் ஆம்சுட்ராங், சந்திர கிரகத்தில் முதன்முதலில் காலடி எடுத்து வைத்தார்.
* சூலை 24, 1983 – கறுப்பு சூலை:இலங்கைத் தமிழர் இனப்படுகொலை செய்யப்பட்டனர்.
* சூலை 25, 1978 – உலகில் முதல் சோதனை குழாய் குழந்தை உருவான நாள்
* சூலை 26, 1803 – உலகின் முதல் இரயில் சேவை தெற்கு லண்டனில் துவங்கியது.
* சூலை 29, 1987 – இலங்கை இனப்பிரச்சினைக்கான தீர்வாக இலங்கை - இந்திய ஒப்பந்தம் கொழும்பில் கையெழுத்திடப்பட்டது.
* சூலை 24, 2011 – பண்டாரநாயக்க சர்வதேச விமான நிலையம் விடுதலைப் புலிகளினால் தாக்கப்பட்டதில் பல விமானங்கள் அழிக்கப்பட்டதுடன் பலர் கொல்லப்பட்டனர்.

## மேற்கோள்கள்

பகுப்பு:மாதங்கள்
ஆகத்து

**ஆகத்து** அல்லது ***ஓகஸ்ட்*** (*August*,  ) என்பது யூலியன், மற்றும் கிரெகொரியின் நாட்காட்டிகளில் ஆண்டின் எட்டாவது மாதத்தைக் குறிக்கும். அத்துடன் 31 நாட்களைப் பெற்றுள்ள ஏழு மாதங்களுள் இதுவும் ஒன்றாகும்.

கிமு 753 இல் ரொமூலசின் ஆட்சியில் 10 மாதங்களைக் கொண்ட ரோமானிய நாட்காட்டியில் ஆகத்து மாதம் ஆறாவது மாதமாகக் கருதப்பட்டது. ஆறாவது என்னும் பொருள்படும் செக்சுடிலிசு (*Sextilis*) என்னும் இலத்தீன் மொழிச் சொல்லே துவக்கத்தில் ரோமன் நாட்காட்டியில்  இம்மாதத்தின் பெயராகப் பயன்பட்டது. மார்ச்சு மாதம் முதலாவது மாதமாகும். கிமு 700 ஆம் ஆண்டளவில் நூமா பொம்பிலியசின் ஆட்சியில், சனவரி, பெப்ரவரி மாதங்கள் மார்ச்சுக்கு முன்னர் கூட்டப்பட்டதை அடுத்து இது எட்டாவது மாதமாகியது. அப்போது இம்மாதத்தில் 29 நாட்களே இருந்தன. கிமு 45 ஆம் ஆண்டில் யூலியசு சீசர் யூலியன் நாட்காட்டியை அறிமுகப்படுத்தியதில் இருந்து மேலும் 2 நாட்கள் அதிகரிக்கப்பட்டு தற்போதைய 31 நாட்கள் ஆகியது. பின்னர் கி.மு 8ம் நூற்றாண்டில் அலெக்சான்டிரியா நகரை வென்ற ரோமானிய மன்னர் அகசுடசு சீசரின் சிறப்பை வெளிப்படுத்தும் விதமாக செக்சுடிலிசு என அழைக்கப்பட்டு வந்த இம்மாதத்திற்கு ஆகத்து எனப் பெயரிடப்பட்டது.

காலநிலையின் அடிப்படையில், தெற்கு அரைக்கோளத்தின் ஆகத்து மாதம் வடக்கு அரைக்கோளத்தின் பெப்ரவரி மாதத்திற்கு சமனாகும்.

## ஆகத்து மாத சிறப்பு நாட்கள்
* பிலிப்பீனிய மொழிகள் மாதம்
* ஆகத்து 5 - நண்பர்கள் நாள்
* ஆகத்து 6 - இரோசிமா நாள்
* ஆகத்து 6 - யமேக்கா விடுதலை நாள்
* ஆகத்து 9 - நாகசாகி நாள்
* ஆகத்து 9 - சிங்கப்பூர் விடுதலை நாள்
* ஆகத்து 12 - உலக இளைஞர்கள் நாள்
* ஆகத்து 13 - பன்னாட்டு இடதுகை பழக்கமுள்ளவர்கள் நாள்
* ஆகத்து 14 - பாக்கித்தான் விடுதலை நாள் (1947)
* ஆகத்து 15 - இந்தியாவின் விடுதலை நாள் (1947)
* ஆகத்து 15 - கொரியாவின் விடுதலை நாள்]]
* ஆகத்து 19 - சர்வதேச புகைப்பட நாள்
* ஆகத்து 29 - இந்திய தேசிய விளையாட்டு நாள்
* ஆகத்து 31 - மலேசியாவின் விடுதலை நாள்
* ஆகத்து முதல் வாரம் - உலக தாய்ப் பாலூட்டல் வாரம்
* ஆகத்தின் நடு வாரம் வால்மழையின் உச்சம்.

## மேற்கோள்கள்

8
செப்டம்பர்

**செப்டம்பர்** அல்லது **செட்டம்பர்** (இலங்கை வழக்கு: **செப்டெம்பர்**) கிரெகொரியின் நாட்காட்டியின் ஒன்பதாவது மாதமாகும். இலத்தீன் மொழியில் ஏழு எனப் பொருள் வரும் "செப்டம்" என்ற சொல்லே புராதன ரோமானியர்களின் நாட்காட்டியில் ஏழாவது மாதத்திற்கு வழங்கப்பட்டது. அதையொட்டி கிரிகொரிய நாட்காட்டியும் அப்பெயரையே பின்பற்றியது.

இம்மாதம் 30 நாட்களை பெற்றுள்ளது.

## வெளி இணைப்புகள்
* செப்டெம்பரின் சிறப்பு

பகுப்பு:மாதங்கள்
அக்டோபர்

**அக்டோபர்** (*October*) என்பது யூலியன், மற்றும் கிரெகொரியின் நாட்காட்டிகளில் பத்தாவது மாதமும், 31 நாட்கள் கொண்ட ஏழு மாதங்களில் ஆறாவது மாதமும் ஆகும். இலத்தீன், கிரேக்க மொழிகளில் "அக்டோ" (*ôctō*) என்றால் "எட்டு" பொருள் தரும். பண்டைய உரோமை நாட்காட்டியில் () எட்டாவது மாதமான அக்டோபர் என்ற சொல்லையே புதிய நாட்காட்டிகளிலும் வைத்துக் கொண்டார்கள்.

அக்டோபர் மாதம் பொதுவாக வடக்கு அரைக்கோளத்தில் இலையுதிர்காலத்துடனும், தெற்கு அரைக்கோளத்தில் இளவேனிற்காலத்துடனும் தொடர்புள்ளது.

## அக்டோபர் சின்னங்கள்

*அக்டோபரின் பிறப்புக் கற்கள் தோரமல்லியும் அமுதக்கல்லும் ஆகும்.
*இதன் பிறப்பு மலர் கலன்டூலா ஆகும்.
*அக்டோபரின் இராசிகள் துலா (அக்டோபர் 21 வரை), தேள் (அக்டோபர் 22 முதல்).

## மேற்கோள்கள்

பகுப்பு:மாதங்கள்
திசெம்பர்

**திசெம்பர்** அல்லது **டிசம்பர்** (*december*) கிரெகொரியின் நாட்காட்டியின் பன்னிரண்டாவது மாதமாகும். இலத்தீன் மொழியில் 'பத்து' எனும் பொருள் தரும் 'டிசம்பர்' ரோமானிய நாட்காட்டியில் பத்தாவது மாதமாக இருந்தது. இது 31 நாட்களை கொண்டது. மேலும் இது ஒரு வருடத்தின் இறுதி மாதமாகும்.

கிறித்தவர்களின் முக்கிய பண்டிகையான கிறித்துமசு இம்மாதத்தில் கொண்டாடப்படுகிறது.

ஆண்டு தோறும் செப்டம்பர் மாதம் தொடங்கும் அதே வார நாளிலேயே திசெம்பர் மாதமும் தொடங்குகிறது. அதே போல், ஆண்டுதோறும் ஏப்ரல் மாதம் முடியும் அதே வார நாளிலேயே டிசம்பர் மாதம் முடிவடைகிறது.

வடக்கு அரைக்கோளத்தில் திசெம்பர் மாதத்திலேயே பகலொளி நேரம் மிகக் குறுகியதாக உள்ளது, அதே வேளையில் தெற்கு அரைக்கோளத்தில் இம்மாதத்திலேயே பகலொளி நேரம் மிக நீண்டதாக உள்ளது. வடக்கு அரைக்கோளத்தில் குளிர்காலம் டிசம்பர் 1 ஆம் நாள் ஆரம்பிக்கிறது, தெற்கு அரைக்கோளத்தில் கோடைகாலம் திசெம்பர் 1 இல் ஆரம்பிக்கிறது.

## சொல் தோற்றம்
இலத்தீன் மொழியில், *decem* என்பது "10" என்ற எண்ணைக் குறிக்கும். உரோம நாட்காட்டியில் மாதமில்லா குளிர்காலப் பகுதி சனவரி, பெப்பிரவரி என்பவற்றுக்கிடையே பிரிக்கப்படும் வரை டிசம்பர் 10ம் மாதமாக இருந்தது.

## நிகழ்வுகள்
* உலக எயிட்சு நாள் (டிசம்பர் 1)
* ஐக்கிய அரபு அமீரகம் தேசிய நாள் (டிசம்பர் 2)
* பின்லாந்து விடுதலை நாள் (டிசம்பர் 6)
* புனித நிக்கலசு நாள் (கிரேக்கம் (டிசம்பர் 6)
* நோபல் பரிசுகள் வழங்கப்படும் நாள் (டிசம்பர் 10)
* உலக மனித உரிமைகள் நாள் (டிசம்பர் 10)
* வங்காளதேசம் வெற்றி நாள் (டிசம்பர் 16)
* கிறித்துமசு (டிசம்பர் 25)
* பிலிப்பீன்சு – ஒசே ரிசால் (டிசம்பர் 30)

பகுப்பு:மாதங்கள்
சூன்

**சூன்** கிரெகொரியின் நாட்காட்டியின் ஆறாவது மாதமாகும். சுபிடர் கடவுளின் மனைவியாக புராதன ரோமானியர்கள் கருதிய "சூனோ" என்பதிலிருந்து சூன் மாதம் பிறந்தது. கிரேக்கர்களின் நம்பிக்கைப்படி, அவர்களின் இளமைத் தெய்வமான மெர்குரிக்கு, சூனியசு என்ற பெயருண்டு. இதிலிருந்து வந்த பெயர்தான் சூன் மாதம்.

இம்மாதம் 30 நாள்களை பெற்றுள்ளது.

## மேற்கோள்கள்

பகுப்பு:மாதங்கள்
பகுப்பு:சூன்
தாமிரபரணி ஆறு

**பொருநை** அல்லது **தண்பொருநை** என அழைக்கப்படும் **தாமிரபரணி** ஆறு நெல்லை மாவட்டம் பாபநாசம் மேற்குதொடர்ச்சி மலைப் பகுதியில் தோன்றித் தூத்துக்குடி மாவட்டம் பழையகாயலில் சங்குமுகம் அருகே கடலில் கலக்கிறது. இவ்வாறு நெல்லை–தூத்துக்குடி மாவட்ட மக்களின் குடிநீர் தேவையைத் தீர்த்து, வேளாண்மைக்கும் பயன்பட்டு வருகிறது.

## பொருநையின் போக்கு
பொதிகை மலையிலிருந்து உருவாகி பாண தீர்த்தம், கலியாண தீர்த்தம், அகத்தியர் தீர்த்தம் முதலிய புண்ணிய தீர்த்தங்களைக் கடந்து பாபநாசம் என்ற ஊர் வழியாக வருகிறது தாமிரபரணி.தூத்துக்குடி மாவட்டம் பழைய காயலில் சங்குமுகத்தில் கடலில் இணைகிறது. 

## வரலாறு

### கல்யாண தீர்த்தம்
முன்னொரு காலத்தில் கைலாயத்தில் சிவபெருமானுடைய திருக்கல்யாணத்தைத் தரிசிக்கச் சென்ற தேவர்கள் முனிவர்கள் முதலியோர் கூட்டத்தைத் தாங்கமாட்டாது வடதிசை தாழ்ந்து தென்திசை உயர அதைச்சமன் செய்யுமாறு திருவுளங்கொண்டு அகத்திய முனிவரை அழைத்து தென் திசைக்கு ஏகும்படிச் சிவபெருமான் கட்டளையிட, அவ்வாணையின்படி பொதிய மலைக்கு எழுந்தருளீய அகத்தியருக்கு கையிலையிலிருந்த தம்முடைய திருக்கல்யாணக் கோலத்தைக் காட்சி கொடுத்தருளியது பாபநாசம் என்னும் இத்தலத்தில் என கூறப்படுகிறது. பாபநாசத்திற்கு மேற்கே ஒரு மைல் தூரத்தில் உள்ள அருவி இதனால் 'கல்யாண தீர்த்தம்' என்று பெயர் பெற்றது.

### மகாபாரதத்தில் தாமிரபரணி
பொதிகை மலையில் தோன்றி வங்கக்கடலில் கலக்கும் இந்த ஆறு 70 மைல் நீளமுடையது. வடமொழியில் உள்ள மகாபாரதத்தில்,

என்று ஒரு முனிவர் தர்மனைப் பார்த்துச் சொல்வதாக ஒரு பாடல் உண்டு. காளிதாசனின் ரகு வம்சத்திலும் தாமிரபரணி கடலில் கலக்கும் இடத்தில் விளைந்த உயர்தர முத்துக்களைக் கொண்டு வந்து ரகுவின் காலடியில் பணிந்ததாக ஒரு பாடல் உண்டு.

### பிற நாட்டு ஆராய்ச்சியாளர்கள் பார்வையில் தாமிரபரணி
இதன் ஒரு துணையாறு சிற்றாறு குற்றால அருவியாக விழுகிறது. "உலகத்திலேயே மிக அருமையானதும், தூய்மையானதுமான நீராடுதுறை குற்றாலமே என்று துணிந்து கூறுதல் சற்றும் மிகையாகாது"என்று கால்டுவெல் எழுதுகிறார்.

### இராமாயணத்தில் தாமிரபரணி
தாமிரபரணி தமிழகத்தின்  ஒரே, வற்றாத ஆண்டு முழுவதும் நீரோடும் ஆறாகும் . இது பொதிகை மலையில் உள்ள மூலிகைகளின் நற்குணங்களையும் கொண்டுள்ளது. வால்மீகி இராமாயணத்தில்  கிட் கிந்தா காண்டம் 41 ஆம் சருக்கத்தில் சில சுலோகங்கள் உள்ளன. அதில் ஒன்று 
*அதஸ்யாஸ்னம் நகல்யாக்ரே மலயங்ய தாம்ரபரணம் க்ராஹ ஜிஷ்டாம்த்ரச்யத்*
அதாவது மலை சிகரத்தில் (பொதிகை) அமர்ந்தவர் அகத்திய முனிவர். தாமிரபரணி ஆறு முதலைகள் நிறைந்தது என்று பொருளாகும்.

### தாமிரபரணியும் தமிழர் நாகரிகமும்

திருநெல்வேலி மாவட்டம் ஆதிச்சநல்லூரில் கடந்த வருட துவக்கத்தில் மிகப் பழமை வாய்ந்த புதைந்து போயிருந்த நாகரிகத்தின் அடையாளங்கள் கண்டெடுக்கப்பட்டன; அவை, அந்த இடம் மக்கள் கூடி வாழ்ந்த நாகரிகம் செறிந்த ஊரின் எல்லா அடையாளங்களையும் கொண்டிருந்ததாக அறியப்பட்டது. பண்டைக்காலத்தில், 'பொருநை' ஆறு (தாமிரபரணி) தமிழர்களின் நாகரீகப் படிநிலைகளில் முக்கிய இடத்தைக் கொண்டிருந்ததை நமது பண்டை இலக்கியங்கள் வாயிலாகவும், வரலாற்றுக் குறிப்புகள் வாயிலாகவும் அறிய முடியும்.

## துணையாறுகள்

## தாமிரபரணி பாசனமும், அணைக்கட்டுகளும்

தாமிரபரணியின் இருபுறமும் பாசனம் செழிக்க முதல் ஏழு அணைக்கட்டுகளும் கால்வாய்களும் பண்டைய கால அரசர்களினால் அமைக்கப்பட்டிருந்தன. கடைசியாக 1869ல் ஆங்கிலேயர் காலத்தில் சிறீவைகுண்டம் அணைக்கட்டு கட்டப்பட்டது.

## மேற்கோள்கள்

## வெளி இணைப்புகள்
* இலங்கையின் தென்பகுதிவரை பாய்ந்த வைகை, தாமிரபரணி நதிகள் - ஆய்வு சொல்வது என்ன?

பகுப்பு:திருநெல்வேலி மாவட்ட ஆறுகள்
பகுப்பு:தூத்துக்குடி மாவட்ட ஆறுகள்
குறிஞ்சி (திணை)

:*இக்கட்டுரை குறிஞ்சி எனும் நிலத்திணையைப் பற்றியது. குறிஞ்சி எனும் பெயர் கொண்ட செடியைப் பற்றி அறிய, [[குறிஞ்சிச் செடி]] என்னும் கட்டுரையை பார்க்கவும்*

**குறிஞ்சி நிலம்** என்பது பண்டைத் தமிழகத்தில் பகுத்து அறியப்பட்ட ஐந்து வகைத் தமிழர் நிலத்திணைகளில் ஒன்றாகும். மலையும் மலை சார்ந்த இடங்களும் குறிஞ்சி என அழைக்கப்படுகின்றன. குறிஞ்சி நிலத்திற்கு சேயோன் தெய்வமாக பண்டைய மக்களால் வழிபடப்பட்டார். குறிஞ்சி நிலத்து ஊர்கள் சிறுகுடி என்று அழைக்கப்பட்டன. "சேயோன் மேய மைவரை உலகமும்" எனத் தொல்காப்பியம் குறிஞ்சி நிலம் பற்றிக் கூறுகிறது.

## குறிஞ்சி நிலத்தின் பொழுதுகள்
கூதிர், முன்பனி என்னும் பெரும் பொழுதுகளும் யாமம் என்னும் சிறுபொழுதும் குறிஞ்சி நிலத்துக்குரிய பொழுதுகளாகும்.

## குறிஞ்சி நிலத்தின் கருப்பொருட்கள்
* *தெய்வம்*         : சேயோன்
* *தலைமக்கள்* : பொருப்பன், வெற்பன், சிலம்பன், கொடிச்சி, நாடன்
* *குடிமக்கள்*     : குறவர் குறத்தியர், கானவர்
* *மரங்கள்*         : தேக்கு, அகில், சந்தனம், மூங்கில், வேங்கை
* *விலங்குகள்   :* கரடி, புலி, யானை, குரங்கு, பன்றி
* *பறவை*           : கிளி, மயில்
* *பறை*              : தொண்டகம், வெறியாட்டு
* *பண்*                :  குறிஞ்சிப் பண்
* *யாழ்*               : குறிஞ்சி யாழ்
* *மலர்கள்        :* குறிஞ்சி, காந்தள், வேங்கை
* *தொழில்*        : கிழங்கு அகழ்தல், தேன் எடுத்தல், வெறியாடல், தினைகாத்தல், தினையும் மலை நெல்லும் விதைத்தல், அருவி நீர் ஆடல்
* *நீர்  நிலை*     : அருவி, சுனை
* *உணவு*           : தினை, மலைநெல், மூங்கிலரிசி 
* *ஊர்*                : சிறுகுடி

## குறிஞ்சி நிலத்தின் உரிப்பொருட்கள்
* *அக ஒழுக்கம்* : புணர்தல்
* *புற ஒழுக்கம்* : வெட்சி

குறிஞ்சி நிலப்பகுதிகளில் குரங்கு, கரடி, சிறுத்தை, புலி, யானை, காட்டுப்பன்றி, காட்டு ஆடு போன்ற விலங்குகளும் வேங்கை, திமிசு, தேக்கு, சந்தனம், அகில், அசோகு, மூங்கில், நாகம், கடம்பு, கருங்காலி, பலா போன்ற மரங்களும், குறிஞ்சி, காந்தள், வேங்கை போன்ற மலர் வகைகளும் காணப்படுகின்றன.

## மேற்கோள்கள்

பகுப்பு:தமிழர் நிலத்திணைகள்
பகுப்பு:அகப்பொருள் திணைகள்
நெய்தல் (திணை)

**நெய்தல் நிலம்** என்பது பண்டைத் தமிழகத்தில் பகுத்து அறியப்பட்ட ஐந்து வகைத் தமிழர் நிலத்திணைகளில் ஒன்றாகும். கடலும் கடல் சார்ந்த இடங்களும் *நெய்தல்* என அழைக்கப்படுகின்றன. "வருணன் மேய பெருமணல் உலகமும்" எனத் தொல்காப்பியம் இதுபற்றிக் கூறுகிறது.

நெய்தல் மலரில் உப்பங்கழிகளில் பூக்கும் உவர்நீர் மலர், நெல்வயலில் பூக்கும் நன்னீர் மலர் என இருவகை உண்டு.

தும்பை மலர்:

இம்மலர் பற்றி புறப்பொருள் வெண்பாமாலை என்கிற நூலில், கடும்போர் புரிவோர் தும்பை மலரை மாலையாகத் தொடுத்து அம்மலரைச் சூடி போர் செய்துள்ளனர் எனக் குறிப்பிடுகிறது.

இம்மலர் மிகச்சிறிய வடிவத்தைக் கொண்ட வெண்மையான மலர்.

இம்மலர் விநாயகருக்கு உகந்த மலராகக் கருதப்படுகிறது.

## நெய்தல் நிலத்தின் பொழுதுகள்
கார், கூதிர், முன்பனி, பின்பனி, இளவேனில், முதுவேனில் என்னும் பெரும் பொழுதுகளும் வைகறை, எற்பாடு என்னும் சிறுபொழுதும் நெய்தல் நிலத்துக்குரிய பொழுதுகளாகும்.

## நெய்தல் நிலத்தின் கருப்பொருட்கள்
* *தெய்வம்*: வருணன்
* *தலைமக்கள்*: சேர்ப்பன் 
* *குடிமக்கள்*: நுளைச்சி, நுளையர், பரதவர், பரத்தியர், வலையர், வலைச்சியர் , வலைச்சியர்
* *பறவைகள்*: கடற்காகம், நீர்ப்பறவை
* *விலங்குகள்*: சுறா, முதலை
* *மரங்கள்*: கண்டல், புன்னை, ஞாழல்
* *மலர்கள்*: நெய்தல், தாழை, கடம்பு
* *பண்*: செவ்வழிப் பண்
* *யாழ்*: விளரி யாழ்
* *பறை*: மீன்கோட் பறை, நாவாய்ப் பம்பை
* *தொழில்*: மீன் பிடித்தல், மீன் உலர்த்தல், உப்பு உணக்கல், உப்பு விற்றல், கடல்கடந்த வணிகம், முத்துக் குளித்தல், கடல் ஆடுதல்
* *உணவு* : மீன், உப்பு விற்றுப் பெற்ற உணவுப் பொருள்
* *நீர்  நிலை* : கேணி, கடல்
* *ஊர்*: பாக்கம், பட்டினம்

## நெய்தல் நிலத்தின் உரிப்பொருட்கள்
* *அக ஒழுக்கம்* : இரங்கல்
* *புற ஒழுக்கம்* : தும்பை

## மேற்கோள்கள்

பகுப்பு:தமிழர் நிலத்திணைகள்
பகுப்பு:அகப்பொருள் திணைகள்
முல்லை (திணை)

**முல்லை** என்பது பண்டைத் தமிழகத்தில் பகுத்து அறியப்பட்ட ஐந்து வகைத் தமிழர் நிலத்திணைகளில் ஒன்றாகும். காடும், காடு சார்ந்த இடங்களும் முல்லை நிலமாகும். செம்மண் பரந்திருத்தலால் முல்லை நிலமானது *செம்புலம்* எனவும் அழைக்கப்படுகிறது. இந்நிலம் முல்லை மலரைத் தழுவிப் பெயரிடப்பட்டது. " மாயோன் மேய காடுறை உலகமும்" எனத் தொல்காப்பியம் முல்லை பற்றிக் கூறுகிறது.

## முல்லை நிலத்தின் பொழுதுகள்
*கார்* என்னும் பெரும் பொழுதும், *மாலை* என்னும் சிறுபொழுதும் முல்லை நிலத்திற்குரிய பொழுதுகளாகும்.

## முல்லை நிலத்தின் கருப்பொருட்கள்
* *தெய்வம்*: திருமால் (பெருமாள்)
* *மக்கள்*: ஆயர், ஆய்ச்சியர், இடையர் , இடைச்சியர் 
* *விலங்கு*: மான், முயல்
* *உணவு*: தினை, சாமை, நெய், பால்.
* *பறவைகள்*:காட்டு கோழி, கருடன்
* *தொழில்*: கால்நடை வளர்ப்பு ,  உழவுத்தொழில் செய்தல்
* *விளையாட்டு*: ஏறுதழுவுதல்
* *புலவர்*: பேயனார்

## முல்லை நிலத்தின் உரிப்பொருட்கள்
* *அக ஒழுக்கம்* : இருத்தல்
* *புற ஒழுக்கம்* : வஞ்சி

## மேற்கோள்கள்

பகுப்பு:தமிழர் நிலத்திணைகள்
பகுப்பு:அகப்பொருள் திணைகள்
நவம்பர்

**நவம்பர்** (*November*, **நொவெம்பர்**) என்பது யூலியன், மற்றும் கிரெகொரியின் நாட்காட்டிகளில் பதினோராவது மாதமும், 30 நாட்கள் கொண்ட நான்கு மாதங்களில் நான்காவதும் கடைசி மாதமும் ஆகும். இலத்தீன், கிரேக்க மொழிகளில் "நொவெம்" (*novem*) என்றால் "ஒன்பது" பொருள் தரும். பண்டைய உரோமை நாட்காட்டியில் () ஒன்பதாவது மாதமான நவம்பர் என்ற சொல்லையே புதிய நாட்காட்டிகளிலும் வைத்துக் கொண்டார்கள்.

நவம்பர் மாதம் பொதுவாக வடக்கு அரைக்கோளத்தில் இலையுதிர்காலத்துடனும், தெற்கு அரைக்கோளத்தில் இளவேனிற்காலத்துடனும் தொடர்புள்ளது. எனவே, காலநிலை ஒப்பீட்டில் தெற்கு அரைக்கோளத்தில் நவம்பர் மாதம் வடக்கு அரைக்கோளத்தின் மே மாதத்திற்கு சமனாகும்.

## சோதிடம்
நவம்பர் மாதத்திற்கான மேற்கத்தைய இராசிகள் தேளும் (அக்டோபர் 23 – நவம்பர் 21), தனுசும் (நவம்ப்ர் 22 – திசம்பர் 21) ஆகும்.

## நவம்பர் சின்னங்கள்
*நவம்பரின் பிறப்புக் கல்: நட்மைக் குறிக்கும் புட்பராகம் (முக்கியமாக, மஞ்சள்), மற்றும் குவார்ட்சு.
*இதன் பிறப்பு மலர் சிவந்தி.

## மேற்கோள்கள்


பகுப்பு:மாதங்கள்
கனடா நடுவண் அரசுத் தேர்தல், 2006

**[[கனடா|கனடாவின்]] நடுவண் அரசுக்கான [[தேர்தல்]]** ஜனவரி 23, 2006 அன்று இடம்பெற்றது.   கனடாவின் மத்திய லிபிரல் கட்சியின் சிறுபான்மை அரசுக்கு எதிராக எதிர்க்கட்சிகள் கூட்டாக முன்வைத்த நம்பிக்கையின்மை தீர்மானம் வெற்றிபெற்றதால் பாராளுமன்றம் கலைக்கப்பட்டு புதிய தேர்தல் அறிவிக்கப்பட்டது. இத்தீர்மானம் நவம்பர் 28, 2005 அன்று நிறைவேற்றப்பட்டது.

கனடா மத்திய அரசுக்கான தேர்தல் மூலம் கனடாவின் 308 வட்டாரங்களில் இருந்து மத்திய அரசுக்கான மக்கள் பிரதிநிதிகள் தேர்ந்தெடுக்கப்படுவார்கள். ஒரு கட்சி பெரும்பான்மை வெற்றி பெற்றால் அக்கட்சியை அரசமைக்க கனடாவின் ஆளுனர் அழைப்பார்.  ஒரு கட்சியும் பெரும்பான்மை பெறா சந்தர்ப்பத்தில் கூட்டணி ஆட்சிக்கோ, அல்லது சிறுபான்மை ஆட்சிக்கோ சந்தர்ப்பம் இருக்கும். ஆட்சி அமைக்கும் கட்சியின் தலைவர் கனடாவின் பிரதமர் ஆக பொறுப்பு ஏற்பார்.  இவ்வழமைக்கு அமைய கனடா மரபுசார்பு கட்சியை சேர்ந்த சிரீபன் கார்ப்பர் கனடாவின் பிரதமராக பதவி ஏற்றார்.

## தேர்தல் முடிவுகள்

## தேர்தலில் பங்குபெற்ற கட்சிகள்

இத் தேர்தலில் பின்வரும் மூன்று முக்கிய தேசிய கட்சிகள் பங்கு வகித்தன.
* லிபிரல் கட்சி - கனடா நடுநிலமை கட்சி - Liberal Party of Canada
* கன்சேர்வேட்டிவ் கட்சி - கனடா மரபுகாப்பு கட்சி - Conservative Party of Canada
* நியூ டெமோக்கிராட்டிக் கட்சி - கனடா புதிய ஜனநாயகக் கட்சி - New Democratic Party (Canada)

இவை தவிர கியுபெக் மாகனத்தின் பிரிவான்மையை முன்நிறுத்தும், ஆனால் கனடாவின் மத்திய அரசியலில் பங்குபெறும் பார்ட்டி க்குயூபெக்வா (க்குயூபெக்வா கட்சி) முக்கியத்துவம் பெற்றது. சுற்றுச்சூழலுக்கு முக்கியத்துவம் வழங்கிய கிறீன் பாட்டி அல்லது கனடா பசுமை கட்சி இத்தேர்தலில் 308 வட்டாரங்களிலும் உறுப்பினர்களை நிறுத்தியது.  இவை தவிர மிறவான கட்சி, பொதுவுடமைக் கட்சி, லெனின் கட்சி போன்ற சிறு குழு கட்சிகளும், சுயேட்சை வேட்பாளர்களும் தேர்தலில் பங்குபெற்றார்கள்.

## தேர்தல் 2006 முக்கிய விடயங்கள்

* அரச வைத்திய சேவை (Protecting universal healthcare, private delivery)
* நிர்வாக ஊழல்/அரச நிர்வாக சீரமைப்பு (Government corruption, Gomery Commission http://en.wikipedia.org/wiki/Gomery_Commission)
* சுற்றாடல்/சூழல் பாதுகாப்பு (Kyoto Protocol http://en.wikipedia.org/wiki/Kyoto_Protocol)
* அமெரிக்க கனடா உறவு/வட அமெரிக்கா வர்த்தக உடன்படிக்கை வழக்குகள்
* கனடா தேசிய கூட்டாச்சி/ஒற்றுமை
* ஒரு பால் திருமணம் (Same sex marriage: Charter of Rights vs Referendum)
* கனடா பாதுகாப்பு/இராணுவ செலவு 
* மத்திய மாநில சமன்பாட்டு நிதி பங்கீடு
* பொருளாதாரம்/வருமான வரி
* குடிவரவாளர் பிரச்சினைகள்
* கல்வி வளர்ச்சி/ஆராய்ச்சி ஊக்குவிப்பு
* நகர மறுமலர்ச்சி
* எதிர்கால திட்டமிடல்
* கனடாவின் உலக பங்களிப்பு

## தேர்தல் தினம்:  ஜனவரி 23, 2005

## வெளி இணைப்புகள்
:* கனேடிய அரசு நம்பிக்கையில்லாத் தீர்மானத்தில் தோல்வி
:* கனேடியத் தேர்தல் - 2 
:* Elections Canada
:* Elections Canada nominations database
:* Parliament of Canada 

பகுப்பு:2006 தேர்தல்கள்
பகுப்பு:கனடிய நடுவண் அரசுத் தேர்தல்கள்
உயிர்மெய் எழுத்துகள்

ஒரு மெய் எழுத்துடன் ஓர் உயிர் எழுத்து சேர்ந்து பிறக்கக்கூடிய எழுத்து **உயிர்மெய் எழுத்து** ஆகும்.

**எடுத்துக்காட்டு**: 

**'க்**' என்னும் மெய்யும் **'அ**' என்னும் உயிரும் சேர்வதால் **'க**' என்னும் உயிர்மெய் பிறக்கின்றது. இவ்வாறு பன்னிரண்டு உயிர் எழுத்துக்களும் பதினெட்டு மெய் எழுத்துக்களுடன் சேர்வதால் (18 X 12) **216** உயிர் மெய் எழுத்துக்கள் பிறக்கின்றன.

;எடுத்துக்காட்டு:
கீழேயுள்ள அட்டவணையில், மெய்யெழுத்து "க்", உயிரெழுத்துக்களுடன் சேர்ந்து, உயிர்மெய்யாகும் வடிவங்கள் காட்டப்பட்டுள்ளன. 




## இவற்றையும் பார்க்கவும்
* தமிழ் அரிச்சுவடி

பகுப்பு:சார்பெழுத்துகள்
கங்கைகொண்ட சோழபுரம்

[thumb|200px| [கங்கைகொண்ட சோழீசுவரர் கோயில்]] 
]**கங்கைகொண்ட சோழபுரம்** () என்ற சிற்றூர் தமிழ்நாட்டின் அரியலூர் மாவட்டத்திலுள்ளது. இவ்வூரைச் சோழர்களின் பேரரசை நிறுவிய முதலாம் இராஜராஜ சோழனின் மகனான இராசேந்திர சோழன் உருவாக்கினார். இதனையடுத்த 250 ஆண்டுகளுக்கு இவ்வூர் பிற்கால சோழ பேரரசின் தலைநகரமாக விளங்கியது. இங்கு இராஜேந்திர சோழனால் கட்டப்பட்ட கங்கைகொண்ட சோழீசுவரர் கோயில் உள்ளது. அதனை ஐக்கிய நாடுகள் அமைப்பு உலக பாரம்பரிய சின்னமாக அறிவித்தது.

## அமைவிடம்
கங்கைகொண்ட சோழபுரம் அரியலூர் மாவட்டத்தில்  என்ற புவியியல் ஆள்கூறுகள் கொண்டு  அமைந்துள்ளது.

## வேறு பெயர்கள்
கங்கை கொண்ட சோழபுரத்திற்கு எண்ணற்ற பெயர்கள் உள்ளன. பண்டையப் புலவர்கள் கங்காபுரி, கங்கைமாநகர் கங்காபுரம் போன்ற பெயர்களில் இவ்வூரை குறித்தனர்.

## சோழர்களின் புதிய தலைநகர்
இராஜேந்திர சோழன் மேலை, கீழைச் சாளுக்கிய தேசங்களிலும் ஈழம் பாண்டிய சேர தேசங்களையும் வெற்றி கண்ட பிறகு  பொ.ஊ. 1019இல் கங்கை வரை படையெடுத்து சென்று வெற்றியும் கண்டார். அதனால் *கங்கை கொண்ட சோழன்* என்ற பட்டமும் பெற்றார். அதன் நினைவாக 1023இல் கங்கை கொண்ட சோழபுரம் எனும் புதிய தலைநகரை உருவாக்கினார். இங்கு சிவனுக்கு கங்கைகொண்ட சோழீசுவரர் கோயில் எனும் மாபெரும் கோவிலை அமைத்தார்

கங்கை வரை பெற்ற வெற்றியின் நினைவாக கங்கை கொண்ட சோழப் பேரேரி அமைக்கப்பட்டது. இதற்கு சோழகங்கம் என்றும் பெயர் உண்டு.

## இவற்றையும் பார்க்கவும்
* கங்கைகொண்ட சோழீசுவரர் கோயில்
* இராஜேந்திர சோழன்

## மேற்கோள்கள்

பகுப்பு:சோழர் நகரங்கள்
பகுப்பு:சோழர் கட்டிடக்கலை
பகுப்பு:தமிழகத்தின் யுனெஸ்கோ உலக பாரம்பரியக் களங்கள்
பகுப்பு:தமிழக தொல்லியற்களங்கள்
பகுப்பு:இந்தியாவில் உள்ள உலக பாரம்பரியக் களங்கள்
பகுப்பு:தமிழ்நாட்டிலுள்ள தொல்லியற்சின்னங்கள்
பத்துப்பாட்டு

**பத்துப்பாட்டு** (*Ten Idylls*) என்பது சங்க இலக்கியங்கள் என்று குறிப்பிடப்படும் பழந்தமிழ் நூல்களின் தொகுப்புகளுள் ஒன்றாகும். பத்துப்பாட்டு, எட்டுத்தொகை இவை இரண்டும் பதினெண் மேல்கணக்கு நூல்களாகும். இவற்றுள் திருமுருகாற்றுப்படை, பொருநராற்றுப்படை, சிறுபாணாற்றுப்படை, பெரும்பாணாற்றுப்படை, முல்லைப்பாட்டு, மதுரைக் காஞ்சி, நெடுநல்வாடை, குறிஞ்சிப் பாட்டு, பட்டினப் பாலை, மலைபடுகடாம் ஆகிய பத்து நூல்கள் அடங்கிய தொகுப்பே பத்துப்பாட்டு என வழங்கப்படுகிறது. இவை அனைத்தும் இன்று ஒரே தொகுப்பாகக் குறிப்பிடப்படுகின்ற போதிலும், இவை ஒன்றுக்கொன்று தொடர்பற்றவை. வெவ்வேறு ஆசிரியர்களால் பல்வேறு கால கட்டங்களில் இயற்றப்பட்டவை. பத்துப்பாட்டு எனச் சேர்த்துக் குறிப்பிடும் வழக்கமும் பிற்காலத்தில் எழுந்ததென்பதே பலரது கருத்து. இந்த அரிய தொகுப்புக்கு நச்சினார்க்கினியர் உரை எழுதியுள்ளார்.

## பத்துப் பாட்டால் அறியலாகும் செய்திகள்
இத்தொகுதியிலுள்ள நூல்கள் சங்க இலக்கியங்களுள் சிறப்பிடம் பெறுபவை. இவற்றில் பழந்தமிழ் நாட்டின் வாழ்க்கை முறை, பண்பாடு பற்றிய பல அரிய தகவல்கள் பொதிந்து கிடக்கின்றன. வரலாற்று நிகழ்வுகள், அரசர்களினதும் வள்ளல்களினதும் இயல்புகள், பொது மக்களின் காதல் வாழ்க்கை, அக்காலக் கலைகள், நகரங்கள் பற்றிய தகவல்கள், இயற்கை பற்றிய வருணனைகள் போன்றவை தொடர்பான பல தகவல்களை இவற்றிலிருந்து பெற முடிகின்றது. பத்துப் பாட்டு நூல்களில் இயற்கைக்கு முரண்பட்ட கற்பனைகளோ, பொருந்தா உவமைகளோ காணப்பெறவில்லை. பண்டைத் தமிழர் வாழ்வை உள்ளது உள்ளபடி காட்டும் காலக் கண்ணாடியாக இவை விளங்குகின்றன. இதனால் இயற்கை ஓவியம் என்று பத்துப்பாட்டு அழைக்கப்படுகிறது.

## வாய்ப்பாட்டுப் பாடல்
:*முருகு பொருநாறு பாணிரண்டு முல்லை*
:*பெருகு வள மதுரைக் காஞ்சி-மருவினிய*
:*கோல நெடுநல் வாடை கோல்குறிஞ்சிப்பட்டினப்*
:*பாலை கடாத்தொடும் பத்து*

என வரும் பழம்பாடல், பத்துப் பாட்டு நூல்கள் எவை என்பதை மிகத் தெளிவாகக் காட்டும். இப்பாடலில் அமைந்துள்ள முறைகளின் படியே உ. வே. சாமிநாதர் 1889-ஆம் ஆண்டு பத்துப்பாட்டை அச்சில் ஏற்றினார் என்பது குறிப்பிடத்தக்கது. ஆயினும் பத்துப்பாட்டை ஆங்கிலத்தில் மொழி பெயர்த்து 1946-இல் இலங்கையில் வெளியிட்ட ஜே. வி.   செல்லையாவின் பதிப்பில் இம்முறைமை பின்பற்றப்படவில்லை. அதில் முதலாவதாகப் பட்டினப்பாலையும் இறுதியாக திருமுருகாற்றுப்படையும் அமைந்துள்ளது என்பது குறிப்பிடத்தக்கது.

## அடிவரையறை
இத்தொகுப்பிலுள்ள பத்து நூல்களும் நீண்ட அகவலோசையால் ஆனவை. இவற்றுள் 103 அடிகளைக் கொண்டமைந்த முல்லைப் பாட்டுக்கும், 782 அடிகளையுடைய மதுரைக் காஞ்சிக்கும் இடைப்பட்ட நீளங்களைக் கொண்டவையாக ஏனைய நூல்கள் அமைந்துள்ளன. 

*நூறடிச் சிறுமை நூற்றுப் பத்தளவே**ஏறிய அடியின் ஈரைம் பாட்டு<br />தொடுப்பது பத்து பாட்டெனப் படுமே<br />அதுவே, அகவலின் வருமென அறைகுவர் புலவர்*. -(பன்னிருபாட்டியல் 266-267) 

என்பது இதன் இலக்கணமாகும்.

## பதிப்புகள்
சுவடிகளில் எழுதப்பட்டுப் பயன்படுத்தப்பட்டு வந்த இந்நூல்கள் பிற்காலத்தில் அழிந்து போகும் நிலை எய்தியபோது பல சுவடிகளைச் சோதித்துத் தற்காலத் தமிழரும் பயன் பெறும் வகையில், உ. வே. சாமிநாதையர் 1889-ஆம் ஆண்டு முதன் முதலாகப் பதிப்பித்து வெளியிட்டார். இதன் பின்னர் வேறு பலர் முழு தொகுதியாகவும், இதிலுள்ள நூல்களிற் சிலவற்றைத் தனித் தனியாகவும் புதிய உரைகளுடன் வெளியிட்டுள்ளனர்.

## இவற்றையும் பார்க்க
* பத்துப்பாட்டு (ஆங்கில மொழிபெயர்ப்பு, 1946)

## உசாத்துணை

* *தமிழிலக்கிய வரலாறு*. ஜனகா பதிப்பகம்.1996

## மேற்கோள்கள்
திம்பு

**திம்பு** (**Thimbu அல்லது Thimphu**) பூடான் நாட்டின் தலைநகரமும் நாட்டின் மிகப்பெரிய நகரமும் ஆகும். பூட்டானின் மேற்கு மத்தியப் பகுதியில் சாங்காக் பள்ளத்தாக்குப்பகுதியில் அமைந்துள்ள திம்பு 1961 இல் அதன் தலைநகரமானது. மேலும் இது திம்பு மாவட்டத்தின் நிர்வாகத் தலைநகரமாக உள்ளது. பூட்டானின் அரசியல் மற்றும் பொருளாதார நகரமாகவும் விளங்குகிறது. விவசாயம் மற்றும் அது சார்ந்த தொழில்கள் இங்கு நடைபெற்கின்றன. 2017-ஆம் ஆண்டின் மக்கள்தொகை கணக்கெடுப்பின் படி, திம்பு நகரத்தின் மொத்த மக்கள் தொகை 1,14,551 ஆகும். ஒரு சதுர கி.மீ இல் 4,389 மக்கள் வாழ்கின்றனர். இதுவே இந்நாட்டின் மக்கட்தொகை மிகுந்த பகுதியாகும். தலைநகரான திம்புவில் விமான நிலையம் இல்லை. அருகில் உள்ள பாரோ நகரில் விமான நிலையம் உள்ளது.  இந்நகரம் இமயமலையில் 2,320 மீட்டர் (7,656 அடி) உயரத்தில் அமைந்துள்ளது. 

## மேற்கோள்கள்


பகுப்பு:பூட்டான்
பகுப்பு:ஆசியத் தலைநகரங்கள்
இணைய உரையாடல்

thumb|சராசரி இணைய உரையாடல் மென்பொருளின் அமைப்பு
**இணைய உரையாடல்கள்** அல்லது அரட்டை நிகழ்ச்சி நிரல்கள், இணைய இணைப்பின் மூலம் உடனுக்குடன் எழுத்து மூலமாகவோ பேச்சு மூலமாகவோ உரையாடிக் கொள்ள உதவுகின்றன. இவை மின்னஞ்சல் போன்று அல்லாமல் உடனடியாக மற்றவரின் மறுமொழியைப் பார்த்தே உரையாட ஏதுவாக இருப்பதால் அனைவராலும் மிகவும் விரும்பப் படுகின்றது. இவை பண்டைய அரசர்காலத்தில் இருந்த தூதுவர்கள் மூலமான உரையாடல்களை ஒத்திருப்பதால் இவ்வகையான உரையாடல் மென்பொருட்களை *தூதுவர்கள்* என்றும் அழைக்கின்றனர். ஆரம்பத்தில் ASCII முறையில் அமைந்திருந்த உரையாடல்கள், தற்பொழுது தமிழ் உட்பட உலகின் பெரும்பாலான மொழிகளை ஆதரிக்கும் ஒருங்குறி முறையை பயன்படுத்துகிறது. இன்று பெரும்பாலான் இம்மென்பொருட்கள் மூலம் உலகின் எப்பாகத்திலிருந்தாலும் தமக்கிடையில் முற்றிலும் இலவசமாக உரையாட முடிகின்றது.

### பிரபலமான உரையாடல் மென்பொருட்கள்
*யாஹூ! மெசன்ஜர்
:யாஹூ! மெசன்ஜர் 7 இலிருந்து ஒருங்குறி முறையில் தமிழ் உட்பட ஏனைய இந்திய மொழிகளை ஆதரிக்கின்றது. யாகூ! மெசன்ஜரில் தமிழில் ஒருங்குறியில் நேரடியாக தட்டச்சுச் செய்ய யாஹூ! தமிழ்ப் பொருத்து  மூலமாக யாஹூ! மெசன்ஜரிலிருந்து யாஹூ! மற்றும் மற்றும் மைக்ரோசாப்ட் வலையமைப்புகளுடன் ஒருங்குறியில் உரையாடமுடியும். யாஹூ! மெசன்ஜர் 7 இலிருந்து கணினியிலிந்து கணினிக்கு நெரடியாக ஒலிமூலமான உரையாடலை மேற்கொள்ள இயலுமெனினும் சில பாதுகாப்புச்சுவர்கள் (Firewall) இலினூடாக ஒலிமூலமான ஒளிமூலமான (Video) உரையாடலை மேற்கொள்ள முடியவில்லை. இதன் தற்போதைய பதிப்பான 8 இல் பல நாடுகளிற்கான குறைந்த கட்டண வசதிகளுடன் ஒலி அழைப்புக்களை தொலைபேசிகளிற்கு மேற்கொள்ளலாம். இதன் நடப்புப் பதிப்புகள் மற்றும் முன்னைய பதிப்புக்களிலும் ஒலி அழைப்புக்கள் சாத்தியமே எனினும் இதன் 7ஆம் பதிப்பில் இருந்து ஒலியின் தரத்தை முன்னேற்றியுள்ளதாகக் கூறிய போதும் இதன் தரம் ஸ்கைப்பை விடச் சற்றே குறைவானது.
*ஸ்கைப் (skype)
:ஸ்கைப் (Skype) மென்பொருளானது பல்வேறு பாதுகாப்புச்சுவர்களூடாக (firewall) ஒலி (Voice) மற்றும் இதன் 2வது பதிப்பில் ஒளி (Video) அழைப்புக்களையும் (calls) பணம் செலுத்துவதன் மூலம் தொலைபேசிகளிற்கான அழைப்பையும் மேற்கொள்ள முடிகிறது. இதன் ஒலி அழைப்பானது மிகவும் தெளிவானது நேரடியாக உள்ளூர்த் தொலைபேசி அழைப்புக்களைப் போன்றுள்ளது. 
*கெயிம் (Gaim)
:கெயிம் (Gaim) பல்வேறு உரையாடல் மென்பொருட்களை இணைக்கும் வசதியைக்கொண்டுள்ளது. எனவே தனித்தனி மென்பொருட்களை ஒவ்வோர் உரையாடலிற்கும் வைத்திருப்பது தேவையற்றது. இது மாத்திரம் அன்றி ஆங்கிலம் மற்றும் பலமொழிகளில் சொற்பிழை திருத்தியையும் கொண்டுள்ளது. லினக்ஸில் இயங்கும் கெயிம் தமிழை நேரடியாக ஒருங்குறியூடாக ஆதரிக்கின்ற போதும் விண்டோஸ் இல் இயங்கும் கெயிமிற்கு நேரடி ஆதரவு இன்னமும் கிடையாது.
*கூகிள் டாக் (Google Talk)
*விண்டோஸ் லைவ் மெசன்ஜர்/ எம். எஸ். என். தூதுவன்

தொலைபேசியைக் காட்டிலும் இவற்றில் சில குறைபாடுகளும் இருக்கவே செய்கின்றன. முக்கியமாக ஒரு தூதுவனில் இருந்து பிறிதோர் தூதூவனுக்கு செல்வது மிகவும் சிரமமான செயல். கூகிள் டாக் jabber தொழில் நுட்பத்தில் வேறு தூதுவர்களுடன் ஒத்தியங்கினாலும் யாஹூ! மற்றும் மைக்ரோசாஃப்ட் இதில் இன்னமும் இணையாமையால் (இவர்கள் இருவரும் இணைந்தாலும் ஜபர் தொழில் நுட்பத்தைப் பாவிக்கவில்லை) இந்தத் தொழில்நுட்பத்தின் பயன்பாட்டு வெற்றியை இன்னும் கணிக்க இயலவில்லை.  இவற்றில் விண்டோஸ் தூதுவன் ஆனது விண்டோஸை நிறுவும் போது கிடைத்தாலும் MSN தூதுவனில் கூடுதல் வசதிகள் கிடைப்பதால் அதைப் பாவிப்பது சிறந்தது.

### பதிவிறக்கம்
*யாகூ தூதுவன்
*ஸ்கைப்
*கெயிம் (Gaim) 
* கூகிள் டாக்
*எம். எஸ். என். தூதுவன் 

பகுப்பு:இணைய உரையாடல்
மேதக்

**மேதக்** இந்தியாவின் ஆந்திர மாநிலத்தில் உள்ள ஒரு மாவட்டத்தின் பெயர் ஆகும். சங்காரெட்டி இதன் தலைநகரம் ஆகும். இது ஆந்திராவின் தெலுங்கானா பகுதியில் அமைந்துள்ளது. இது தலைநகர் ஹைதராபாத் நகரத்தின் வடக்கே 100 கி. மீ தொலைவில் உள்ளது.

பகுப்பு: ஆந்திர ஊர்களும் நகரங்களும்
பகுப்பு:ஆந்திரப் பிரதேசம் புவியியல் தொடர்பான குறுங்கட்டுரைகள்‎
ஸ்ரீகாகுளம்

**ஸ்ரீகாகுளம்** இந்தியாவின் ஆந்திர மாநிலத்தில் உள்ள ஒரு நகரம் ஆகும். இது அதே பெயரைக் கொண்ட மாவட்டத்தின் தலைநகரும் ஆகும். ஆந்திர மாநிலத்தின் வடகிழக்கு மூலையில் அமைந்துள்ளது. இந்நகரத்தில் புகழ் பெற்ற அரசவல்லி சூரியன் கோயில் அமைந்துள்ளது.

## இதனையும் காண்க
* அரசவல்லி சூரியன் கோயில்
* சாலிகுண்டம் பௌத்தத் தொல்லியல் களம்

பகுப்பு:ஆந்திர ஊர்களும் நகரங்களும்
பகுப்பு:ஆந்திரப் பிரதேசத்திலுள்ள மாநகரங்கள்
விஜயநகரம்

விஜய நகரப் பேரரசு, அதன் தலைநகர் விஜயநகரம் பற்றி   அறிய  விஜய நகரப் பேரரசு என்ற கட்டுரையைக்காணவும்

::இதே பெயருடைய மண்டலத்துக்கு விஜயநகரம் மண்டலம் என்ற கட்டுரையைப் பார்க்கவும்.

**விஜயநகரம்** இந்தியாவின் ஆந்திர மாநிலத்தின் விஜயநகரம் மாவட்டத்தில் உள்ளது. இது அம்மாவட்டத்தின் தலைநகரும் ஆகும்.

## சான்றுகள்

பகுப்பு:ஆந்திர ஊர்களும் நகரங்களும்
பகுப்பு:விஜயநகரம் மாவட்டம்
கிருஷ்ணா மாவட்டம்

thumb|கிருட்டிணா மாவட்ட மண்டலங்கள்
**கிருட்டிணா** இந்தியாவின் ஆந்திரப் பிரதேசத்தின் 26 மாவட்டங்களில் ஒன்றாகும். மச்சிலிப்பட்டணம் இதன் தலைநகரம் ஆகும். கிருட்டிணா ஆறானது இப்பகுதியின் வழியாகப் பாய்வதால் இது கிருட்டிணா மாவட்டம் எனப்படுகிறது. 2011-ஆம் ஆண்டு கணக்கெடுப்பின்படி இதன் மக்கள்தொகை 17,33,079 ஆகும்.

## மாவட்டம் பிரிப்பு
4 ஏப்ரல் 2022 அன்று இம்மாவட்டத்தின் சில பகுதிகளைக் கொண்டு புதிய என் டி ஆர் மாவட்டம் நிறுவப்பட்டது.

## ஆட்சிப் பிரிவுகள்
இந்த மாவட்டத்தில்  குடிவாடா, பெட்டனா,உய்யூர் ஆகியவை நகராட்சிகள்.

### மண்டல்கள்
இந்த மாவட்டத்தை 25 மண்டலங்களாகப் பிரித்துள்ளனர்.

### அரசியல்
thumb|சட்டப் பேரவையின் தொகுதிகள் (2008-2014)
இடது|thumb|மக்களவை தொகுதிகள் (2008-2014)
thumb|சட்டப் பேரவையின் தொகுதிகள் (2014-)
இடது|thumb|மக்களவை தொகுதிகள் (2014-)
இம்மாவட்டம் மச்சிலிப்பட்டினம் மக்களவைத் தொகுதி மற்றும் 7 சட்டமன்றத் தொகுதிகளையும் கொண்டுள்ளது. 

## இவற்றையும் பார்க்கவும்
* ஆந்திரப் பிரதேச மாவட்டங்கள்
* என் டி ஆர் மாவட்டம்

## மேற்கோள்கள்


## வெளியிணைப்புகள்
* ஆந்திரப் பிரதேச அரசின் இணையதளத்தில் 

பகுப்பு:ஆந்திரப் பிரதேசத்தில் உள்ள மாவட்டங்கள்
பகுப்பு:கிருஷ்ணா மாவட்டம்
ரங்காரெட்டி மாவட்டம்

**ரங்காரெட்டி மாவட்டம்** இந்தியாவின் தெலுங்கானா உள்ள ஒரு மாவட்டத்தின் பெயர் ஆகும். ஹைதராபாத் இதன் தலைநகரம் ஆகும். இம்மாவட்டத்தின் பரப்பளவு 7,493 ச.கி.மீ.கள் ஆகும். இதன் மக்கள் தொகை 2001-ஆம் ஆண்டு கணக்கெடுப்பின் படி 3,575,064. இம்மாவட்டத்தின் கீழ் 37 நிர்வாக மண்டலங்கள் வருகின்றன.

## மாவட்டப் பிரிவினை
11 அக்டோபர் 2016 அன்று ரங்காரெட்டி மாவட்டத்தின் பகுதிகளைக் கொண்டு விகராபாத் மாவட்டம் மற்றும் மெட்சல்-மல்கஜ்கிரி மாவட்டம் என  இரண்டு புதிய மாவட்டங்கள் நிறுவப்பட்டது.

## அரசியல்

### மண்டலங்கள்
கீழே உள்ள அட்டவணை, மண்டலங்களை மாவட்டத்திலுள்ள அந்தந்த வருவாய் கோட்டங்களாக வகைப்படுத்துகிறது: 

நான்கு நாடாளுமன்றம் மற்றும் ஏழு சட்டமன்ற தொகுதிகள் உள்ளன.

## இவற்றையும் பார்க்கவும்
* தெலங்காணா
* தெலுங்கானா மாவட்டங்கள்
* ஆந்திரப் பிரதேச மாவட்டங்கள்
* மாவட்டம்(இந்தியா)

## வெளியிணைப்புகள்
* தெலுங்கானா மாநில அரசின் இணையதளத்தில்

## மேற்கோள்கள்


பகுப்பு:ரங்காரெட்டி மாவட்டம்
பகுப்பு:தெலங்காணா மாவட்டங்கள்
பிரகாசம் மாவட்டம்

thumb|பிரகாசம் மாவட்ட மண்டலங்கள்
**பிரகாசம்**, () இந்தியாவின் ஆந்திர மாநிலத்தில் 26 மாவட்டங்களில் ஒன்று. ஒங்கோல் இதன் தலைநகரம் ஆகும். இம்மாநிலம் 14,323 சதுர கி.மீ பரப்பளவுடையது. 2011 இல் 22,88,026 பேர் இம்மாநிலத்தில் வசித்தனர். குண்டூர் மாவட்டம், நெல்லூர் மாவட்டம் மற்றும்  கர்னூல் மாவட்டம் ஆகிய மாவட்டப் பகுதிகளைக் கொண்டு பெப்ரவரி 2, 1970 இல் இம்மாவட்டம் உருவாக்கப்பட்டது. ஆந்திரப் பிரதேசத்தைச் சேர்ந்த ஒரு முக்கிய தலைவரான த. பிரகாசம் என்பவரது நினைவாகவே இம்மாநிலத்தின் பெயர் சூட்டப்பட்டது.

## மாவட்டம் பிரிப்பு
இம்மாவட்டத்தின் சில வருவாய் கோட்டங்களைக் கொண்டு 4 ஏப்ரல் 2022 அன்று  புதிய பாபட்லா மாவட்டம் நிறுவப்பட்டது.

## ஆட்சிப் பிரிவுகள்
* வருவாய்க் கோட்டங்கள் (3): ஒங்கோல், கனிகிரி மார்காபுரம்.
* மாநகராட்சிகள் (1): ஒங்கோல்
* நகராட்சிகள் (1): மார்க்கப்பூர் 
* பேரூராட்சி (5): சிமகுர்த்தி, கித்தலூர், போடிலி, தர்சி மற்றும் கனிகிரி
* ஊராட்சிகள்:716

இந்த மாவட்டத்தை 38 மண்டலங்களாகப் பிரித்துள்ளனர்.

### அரசியல்
thumb|சட்டப் பேரவையின் தொகுதிகள் (2008-2014)
இடது|thumb|மக்களவை தொகுதிகள் (2008-2014)
thumb|சட்டப் பேரவையின் தொகுதிகள் (2014-)
இடது|thumb|மக்களவை தொகுதிகள் (2014-)
இம்மாவட்டம் மச்சிலிப்பட்டினம் மக்களவைத் தொகுதி, பாபட்ல மக்களவைத் தொகுதி மற்றும் 8 சட்டமன்றத் தொகுதிகளையும் கொண்டுள்ளது.

## இவற்றையும் பார்க்கவும்
* ஆந்திரப் பிரதேச மாவட்டங்கள்
* பாபட்லா மாவட்டம்

## வெளியிணைப்புகள்
* ஆந்திரப் பிரதேச அரசின் இணையதளத்தில்

## மேற்கோள்கள்

பகுப்பு:ஆந்திரப் பிரதேசத்தில் உள்ள மாவட்டங்கள்
பகுப்பு:பிரகாசம் மாவட்டம்
உணவு அறிவியல்

**உணவு அறிவியல்** என்பது உணவுப் பயிர்களின் அறுவடைக்கும் (அல்லது உணவு விலங்குகள் கொல்லப்படுவதற்கும்) நுகர்வோர் அதனை உட்கொள்வதற்கும் இடையில் உணவினைப் பற்றிய அனைத்து நுட்பக் கூறுகளையும் ஆராயும் அறிவியலாகும். இது வேளாண் அறிவியல் துறைகளில் ஒன்றாகவும் ஊட்டத் துறையில் இருந்து வேறுபட்டதாகவும் கருதப்படுகிறது.

புது உணவுப் பொருட்களை உருவாக்குவது, அவற்றுக்கான உற்பத்திச் செய்முறைகளை வடிவமைப்பது, பொட்டலம் கட்டுவதற்கான சரியான பொருட்களை இனங்காணுவது, உணவுகளின் ஆயுட்காலங்களை கணிப்பது, உணவின் சுவை மற்றும் ஏற்புத் திறனை வாடிக்கையாளர்களிடம் சோதித்துப் பார்ப்பது, வேதி மற்றும் நுண்ணுயிர் சோதனைகளை செய்வது ஆகியவை உணவு நுட்பவியலாளர்களின் பணிகளில் அடங்கும்.

உணவு அறிவியல், ஒரு பல்துறை அறிவியலாகும். நுண்ணுயிரியல், வேதிப் பொறியியல், உயிர்வேதியியல் போன்ற பல துறை நுட்பங்களும் உணவு அறிவியலில் பயன்படுகின்றன. உணவு அறிவியலின் சில கூறுகள் பின்வருமாறு:

* உணவுப் பாதுகாப்பு அல்லது உணவு நுண்ணுயிரியல் - உணவு மூலம் பரவும் நோய்களுக்கான காரணம், அவற்றை தடுப்பது குறித்த துறை.
* உணவுப் பதப்படுத்தல் - உணவுத் தரம் கெடாமல் பதப்படுத்துவது, கெட்டுப் போவதற்கான காரணங்களை ஆராயும் துறை.
* உணவுப் பொறியியல் - உணவு உற்பத்திக்கான தொழிற்சாலை செய்முறைகள்.
* உணவு வேதியியல் - உணவின் மூலக்கூறுக் கட்டமைப்பு, அவற்றுக்கு இடையே நிகழும் வேதிவினைகள் குறித்த துறை.
* நுகர்வுச் சோதனை - நுகர்வோரின் புலன்களுக்கு உணவை ஏற்கும் திறன், விருப்பம் குறித்து ஆயும் துறை. 
* உணவுப் பொருள் உருவாக்கம் - புது உணவுப் பொருட்கள் உருவாக்கம் குறித்த ஆய்வுத் துறை.

## படிப்புகள்
* உணவுத் தொழில்நுட்பம் - உணவு பொருட்கள், அதற்கான இயந்திரங்கள் குறித்த தகவல்களைக் கொண்ட படிப்பு (Food Science & Engineering)
* சமையல் தொழில்நுட்பம் - உணவு செய்முறைகள் குறித்த தகவல்களைக் கொண்ட படிப்பு.(Catering Technology)
* மனையியல் - உணவு செய்முறைகளைக் கொண்ட பாடத்திட்டங்கள் அடங்கிய படிப்பு. (Home Science)

## வெளி இணைப்புகள்
*உணவு நுட்பவியலாளர்கள் நிறுவனம் 
*உணவு அறிவியல்
* உணவு அறிவியல் பற்றிய வலைப்பதிவுக் கட்டுரை


பகுப்பு:பயன்பாட்டு அறிவியல்
நல்கொண்டா

**நல்கொண்டா** இந்தியாவின் தெலுங்கானா மாநிலத்தில் உள்ள நல்கொண்டா மாவட்டத்தின் தலைநகரம் ஆகும்.

## சான்றுகள்

பகுப்பு:தெலங்காணாவில் உள்ள ஊர்களும் நகரங்களும் 
பகுப்பு:நல்கொண்டா மாவட்டம்
தேடுபொறி

**தேடுபொறி** அல்லது **தேடற்பொறி** என்பது ஒரு கணினி நிரலாகும். இது இணையத்தில் குவிந்து கிடக்கும் தகவல்களில் இருந்தோ கணினியில் இருக்கும் தகவல்களில் இருந்தோ நமக்குத் தேவையான தகவலைப் பெற உதவுகின்றது. பொதுவாகப் பாவனையாளர்கள் ஒரு விடயம் சம்பந்தமாகத் தேடுதலை ஒரு சொல்லை வைத்து தேடுவார்கள். தேடுபொறிகள் சுட்டிகளைப் பயன்படுத்தி விரைவான தேடலை மேற்கொள்ளும். தேடுபொறிகள் என்பது பொதுவாக **இணையத் தேடுபொறிகளை** அல்லது **இணையத் தேடற்பொறிகளையே** குறிக்கும். வேறுசில தேடுபொறிகள் உள்ளூர் வலையமைப்பை மாத்திரமே தேடும். **இணைய தேடு பொறிகள்** பல பில்லியன் பக்கங்களில் இருந்து நமக்குத் தேவையான மிகப் பொருத்தமான பக்கங்களைத் தேடித் தரும்.

வேறுசில தேடற்பொறிகள் செய்திக் குழுக்கள், தகவற்தளங்கள் போன்ற இணையத் தளங்களைத் தேடும். மனிதர்களால் எழுதப்பட்ட இணையத்தளங்களைப் பட்டியலிடும் தளங்களைப் போன்றல்லாது தேடு பொறிகள் அல்காரிதங்களைப் பாவித்துத் தேடல்களை மேற்கொள்ளும். வேறு சில தேடற்பொறிகளோ தமது இடைமுகத்தை வழங்கினாலும் உண்மையில் வேறுசில தேடுபொறிகளே தேடலை மேற்கொள்ளும்.

ஆரம்பகாலத்தில் ASCII முறை வரியுருக்களை கொண்டே தேடு சொற்களை உள்ளிட முடிந்தது. தற்போது ஒருங்குறி எழுத்துக்குறிமுறையை பல தேடுபொறிகளும் ஆதரிப்பதால் ஆங்கிலத்தில் மட்டுமல்லாது உலக மொழிகள் அனைத்திலும் அந்த மொழியிலான பக்கங்களை தேடிப்பெறக்கூடியதாகவுள்ளது.

## எவ்வாறு தேடு பொறிகள் வேலை செய்கின்றன
# இணையத்தில் தவழ்தல்
# சுட்டியிடுதல்
# தேடுதல்

தேடு பொறிகள் **வையக வலையில்** அல்லது **உலகளாவிய வலைப்** பக்கங்களில் இருந்து பெறப்பட்ட பல்வேறு தகவல்களைச் சேமித்தே தேடல்களை மேற்கொள்ளுகின்றன. இவை இணையப் பக்கங்களை தவழ்வதால் (சில சமயங்களில் சிலந்திகள் என்று அழைக்கப் படுகின்றன) குறிப்பிடப் பட்ட பக்கங்களின் ஒவ்வோர் இணைப்பிற்கும் இவை செல்லும். சில சமயங்களில் சில பக்கங்களைத் தவிர்ப்பதற்கு **ரோபோ**க்கள் முடிவு செய்யும். அவை இணையப் பக்கங்களை அலசி ஆராய்ந்து அவை எவ்வாறு சுட்டியிடப் படும் எனத் தீர்மானிக்கப்படும். **[[கூகிள்]]** போன்ற சில தேடுபொறிகள் முழுப்பக்கத்தையோ அல்லது பகுதியையோ சேமித்துக் கொள்ளும்.

## தேடல்களை மேற்கொள்ளல்
தேடுபொறிகளில் தேடும்பொழுது ஒருங்குறியில் உள்ள சொற்களை இட்டுத் தேடலாம். யாஹூ! தேடல்களில் தேடல்களைத் தட்டச்சுச் செய்யும் பொழுதே நீங்கள் என்ன விடயத்தைத் தேட முற்படுகின்றீர்கள் என்று ஊகித்து ஆலோசனைகளை வழங்கும் இதே வசதி கூகிளிலும் பரீட்சாத்தகரமாக உள்ளது.

## மேற்கோள்கள்

பகுப்பு:இணையத் தேடல்
தானியங்கியல்

thumb|200px|இயந்திர மனிதர்
**இயந்திரவியல் Robotics** (தமிழ்நாட்டு வழக்கம்: எந்திரவியல்) தொழிற்சாலைகளில் பயன்படும் இயந்திரங்கள், இயந்திர வாகனங்கள், தன்னிச்சையாக இயங்கும் இயந்திர மனிதர்கள் என பல தரப்பட்ட இயந்திரங்களை ஆக்கல் பற்றி ஆயும் இயல் ஆகும். சுயம் பொறி இயல், எந்திர மனிதவியல் போன்ற சொற்களும் இயந்திரவியலுக்கு இணையாக உபயோகிக்கப்படுவதுண்டு.

### தலைமுறைகள்
பேராசிரியர் மார்வேக் எந்திர மனிதவியலை நான்கு தலைமுறைகளாக வகைப்படுத்துள்ளார். அவை 2010 இல் உருவாக்கப்பட்ட முதல் தலைமுறை எந்திர மனிதவியல், பல்லியின் அறிவை பெற்று இருக்கிறது என்றும் 2020 இல் உருவாக்கப்பட இருக்கிற இரண்டாம் தலைமுறை எந்திர மனிதவியல், சுண்டெலியின் சமஅளவுள்ள அறிவை பெற்று இருக்கும் என்றும், 2030 இல் உருவாக்கப்படும மூன்றாம் தலைமுறை எந்திர மனிதவியல் குரங்கின் அறிவை பெற்று இருக்கும என்றும் 2040 - 2050 இல் உருவாக்கப்படும நான்காம் தலைமுறை எந்திர மனிதவியல் மனிதனுக்கு சமமான அறிவை பெற்று இருக்கும் என்பது அவர் கருத்து.

## இதனையும் பாருங்கள்
நானோ தானியங்கியல்
## வெளி இணைப்புகள்
* தமிழில் இயந்திரவியல் 
* http://news.bbc.co.uk/1/hi/sci/tech/4714135.stm
* http://marshallbrain.com/robotic-freedom.htm Robotic Freedom
*

பகுப்பு:தானியங்கியல்